smcproject/ml-wiki-sentences huggingface dataset:
ആദ്യസഹസ്രാബ്ദത്തിലെ ക്രൈസ്തവചിന്തകരിൽ ഏറ്റവും പ്രധാനിയായ ഹിപ്പോയിലെ‍ അഗസ്റ്റിൻ പോലും ഇടക്കാലത്ത് മനിക്കേയിസത്തിന്റെ സ്വാധീനത്തിൽ പെട്ടുപോയിരുന്നു.
ആധുനികകാലത്തും ജ്ഞാനവാദം തത്ത്വചിന്തയേയും സംസ്കാരത്തേയും പലവിധത്തിൽ സ്വാധീനിച്ചിട്ടുണ്ട്.
പ്രഖ്യത ഇംഗ്ലീഷ് കവി വില്യം ബ്ലേക്കിനെ (1757-1827)ജ്ഞാനവാദി ആയി കരുതുന്നവരുണ്ട്.
ഇരുപതാം നൂറ്റാൺടിലെ മനോവിജ്ഞാനികളിൾ മുമ്പനായിരുന്ന കാൾ യുങ് (Carl Jung - 1875-1961) പോലും ജ്ഞാനവാദത്തിന്റെ ആകർഷണത്തിൽ പെട്ടിരുന്നു.
യുങ്ങിന്റെ മനഃശാസ്ത്രസിദ്ധാന്തങ്ങളിൽ ജ്ഞാനവാദത്തിന്റെ നിഴൽ വീണിരുന്നു എന്നു പറയപ്പെടുന്നു.
പ്ലെരോമയിൽ നിന്നു ഡെമിയർജ് ഉയിരെടുത്തതും അബോധമനസ്സിൽ നിന്നു 'ഈഗോ' ഉയർന്നുവരുന്നതും തമ്മിലുള്ള സമാനതകൾ യുങ്ങ് മനസ്സിലാക്കിയിരുന്നു.
നാഗ് ഹമ്മാദിയിൽ കണ്ടു കിട്ടിയ ജ്ഞാനവാദ ഗ്രന്ഥശേഖരം പരക്കെ ശ്രദ്ധിക്കപ്പെട്ടതിന്റെ കാരണക്കാരിൽ യുങ്ങും ഉൾപ്പെടുന്നു.
ആ ശേഖരത്തിലെ ഗ്രന്ഥങ്ങളിലൊന്ന് ഒരു ഘട്ടത്തിൽ സ്വിറ്റ്സർലൻഡിലെ യുങ്ങ് ഇൻസ്റ്റിറ്റ്യൂട്ട് വിലക്കുവാങ്ങി യുങ്ങിന് ജന്മദിനസമ്മാനമായി നൽകിയിരുന്നു.
അത് ഇപ്പോൾ അറിയപ്പെടുന്നതു തന്നെ അദ്ദേഹത്തിന്റെ പേരിൽ യുങ്ങ് കോഡക്സ് എന്നാണ്.
അവലംബം ↑ Catholic Encyclopedia-യിൽ ജ്ഞാനവാദത്തെക്കുറിച്ചുള്ള ലേഖനം ↑ നടപടി പുസ്തകം 8: 9-24.
അപ്പസ്തോലന്മാരുടെ അത്ഭുതപ്രവർത്തികൾ കണ്ട ശിമയോൻ അവ്ര്ക്കുണ്ടെന്നു അയാൾ കരുതിയ രഹസ്യജ്ഞാനം വിലകൊടുത്തുവാങ്ങാൻ ശ്രമിക്കുന്നതായാണ് നടപടി പുസ്തകം ചിത്രീകരിച്ചിരിക്കുന്നത്.
ആത്മീയശക്തികളുടെയും കൂദാശകളുടേയും ക്രയവിക്രയം എന്ന അർത്ഥമുള്ള ' സിമോണി ' (Simony) എന്ന വാക്കിന്റെ ഉല്പത്തി ഇയാളുടെ പേരുമായി ബന്ധപ്പെട്ടിരിക്കുന്നു ↑ http://cameltranslations.blogspot.com/2005/03/marcions-canon-bible-1.html ↑ Jonathan Hill, Zondervan Handbook of History of Christianity (പുറം 65) ↑ Brockhampton Reference Dictionary of Saints : "I recognize thee as the first-born of Satan" ↑ Catholic Encyclopedia-യിലെ മുകളിൽ സൂചിപ്പിച്ച ലേഖനം ↑ Text of the Gospel of Thomas from the Scholars version Translation - http://www.westarinstitute.org/Polebridge/Title/Complete/Thomas/thomas.html Archived 2008-01-09 at the Wayback Machine .
↑ Stephen A. Hoeller - The Gnostic World View: A Brief Summary of Gnosticism https://web.archive.org/web/20000919061706/http://www.webcom.com/gnosis/gnintro.htm
ജ്ഞാനസാരഥി
കേരളത്തിലെ ആദ്യത്തെ കമ്മ്യൂണൽ സ്‌കൂളായ നമ്പൂതിരി വിദ്യാലയത്തിൻറെ ചരിത്രം രേഖപ്പെടുത്തുന്ന മലയാളം ഡോക്യുമെൻറെറിയാണ് ജ്ഞാനസാരഥി.
ഡിജിറ്റൽ ഫിലിം മേക്കേഴ്സ് ഫോറം ട്രസ്റ്റിൻറെ ബാനറിൽ സതീഷ് കളത്തിൽ രചനയും സംവിധാനവും നിർവ്വഹിച്ച ഈ ചിത്രം നിർമ്മിച്ചത് സ്‌കൂളിലെ അദ്ധ്യാപകരാണ്.
ഒന്നര മണിക്കൂറാണ് ഇതിൻറെ ദൈർഘ്യം.
നമ്പൂതിരി വിദ്യാലയത്തിൽ മുപ്പത്തിമൂന്ന് വർഷം മാനേജരായിരുന്ന, കേരളത്തിലെ അറിയപ്പെടുന്ന കഥകളി പ്രവർത്തകനും കേരള കലാമണ്ഡലത്തിൻറെ മുകുന്ദ രാജ സ്മൃതി പുരസ്കാരം ജേതാവുമായ അഡ്വ.
സി.കെ. നാരായണൻ നമ്പൂതിരിപ്പാടിൻറെ ജീവചരിത്രത്തിലൂടെയാണ് ഈ സ്കൂളിൻറെ ചരിത്രം പറയുന്നത്.
നമ്പൂതിരിമാർക്കുമാത്രമായി, അക്കാലത്തെ പൊതുവിദ്യാഭ്യാസ സമ്പ്രദായപ്രകാരമുള്ള പാഠ്യവിഷയങ്ങളെകൂടി ഉൾപ്പെടുത്തി ആരംഭിച്ച കേരളത്തിലെ ആദ്യത്തെ സ്‌കൂളാണ് നമ്പൂതിരി വിദ്യാലയം.
ഒരു സമുദായത്തിനുവേണ്ടി ആരംഭിച്ച കേരളത്തിലെ ആദ്യത്തെ പൊതുവിദ്യാഭ്യാസ സ്ഥാപനമെന്ന നിലയിൽ കേരളത്തിൻറെ ആധുനിക വിദ്യാഭ്യാസ ചരിത്രത്തിൽ പ്രഥമ സ്ഥാനമാണ് ഈ സ്കൂളിനുള്ളത്.
പ്രാചീന കേരളത്തിൽ, വൈദിക മതത്തിൻറെ ആധിപത്യം നിലനിന്നിരുന്ന കാലഘട്ടത്തിൽ സംസ്കൃതവും വേദപഠനങ്ങളുമല്ലാതെ മറ്റു വിഷയങ്ങൾ പാഠ്യപദ്ധതികളായി ഇല്ലായിരുന്നു.
കേരളത്തിൽ വിദേശികൾ ഇംഗ്ളീഷ് സ്കൂളുകൾ ആരംഭിക്കുകയും മറ്റു വിഷയങ്ങളെകൂടി പഠിപ്പിക്കുകയും ചെയ്തു തുടങ്ങിയപ്പോൾ നമ്പൂതിരിമാർക്കും അങ്ങനെയുള്ള പൊതുവിദ്യാഭ്യാസം കിട്ടുന്നതിനുവേണ്ടിയാണ് നമ്പൂതിരിമാർ ഈ സ്കൂൾ സ്ഥാപിച്ചത്.
1919 ജൂണിൽ നമ്പൂതിരി യോഗക്ഷേമ സഭ ആരംഭിച്ച ഈ സ്കൂൾ തൃശ്ശൂർ നഗരത്തിലെ കോട്ടപ്പുറം പ്രദേശത്തുള്ള റെയിൽവേ ഗേറ്റിനടുത്താണ് ഇപ്പോൾ സ്ഥിതി ചെയ്യുന്നത്.
ഒല്ലൂരിലെ ഇടക്കുന്നിയിലുള്ള വടിക്കിനിയേടത്ത് കിരാങ്ങാട്ട് മനയിലെ ഊട്ടുപുരയിലാണ് ആദ്യം പ്രവർത്തിച്ചത്.
പിന്നീട്, തൃശ്ശൂർ വടക്കേച്ചിറക്കടുത്തുള്ള ഭക്തപ്രിയം ശ്രീകൃഷ്ണ ക്ഷേത്രത്തിലെ ഊട്ടുപുരയിലും പ്രവർത്തിച്ചിരുന്നു.
അതിനുശേഷമാണ്, കോട്ടപ്പുറത്ത് സ്ഥിരമായി സ്കൂൾ ആരംഭിച്ചത്.
നമ്പൂതിരി യോഗക്ഷേമ സഭയുടെ നേതാക്കളിൽ ചിറ്റൂർ നാരായണൻ നമ്പൂതിരിപ്പാടും കുറൂർ ഉണ്ണി നമ്പൂതിരിപ്പാടുമാണ് ഈ സ്കൂളിൻറെ ആദ്യക്കാല പ്രവർത്തകർ.
പിന്നീട്, ചിറ്റൂർ നാരായണൻ നമ്പൂതിരിപ്പാടിൻറെ മകൻ ത്രിവിക്രമനെന്ന കുഞ്ഞൻ നമ്പൂതിപ്പാടും ഇദ്ദേഹത്തിൻറെ മകൻ സി. കെ. എൻ. എന്നറിയപ്പെടുന്ന അഡ്വ.
സി.കെ. നാരായണൻ നമ്പൂതിരിപ്പാടുമാണ് സ്‌കൂൾ നടത്തി വന്നത്.
അണിയറ പ്രവർത്തകർ നിർമ്മാണം: സ്‌കൂൾ അദ്ധ്യാപകർ രചന- ഗാനരചന- കല- ചിത്രസംയോജനം- സംവിധാനം: സതീഷ് കളത്തിൽ തിരക്കഥ: ഭാസി പാങ്ങിൽ ആഖ്യാനം: ബി. അശോക് കുമാർ ഛായാഗ്രഹണം: നവിൻ കൃഷ്ണ സംഗീതം: അഡ്വ.
പി.കെ. സജീവ് ആലാപനം: വിനീത ജോഷി അസ്സോസിയേറ്റ് ഡയറക്ടർ: സാജു പുലിക്കോട്ടിൽ അസ്സോസിയേറ്റ് ക്യാമറാമാൻ: ശിവദേവ് ഉണ്ണികുമാർ സംവിധാന സഹായി: അജീഷ് എം വിജയൻ ഛായാഗ്രഹണ- ചിത്രസംയോജന സഹായി: അഖിൽ കൃഷ്ണ ബാനർ: ഡിജിറ്റൽ ഫിലിം മേക്കേഴ്സ് ഫോറം അവലംബം പുറമെ നിന്നുള്ള കണ്ണികൾ Jnana Saradhi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജ്ഞാനസാരഥി ഇന്റർനെറ്റ് മൂവി ഡാറ്റാബേസിൽ Jnaanasaaradhi (2022) Msidb
ജ്ഞാനപ്രദായിനി ഗ്രന്ഥശാല ഇംഗ്ലീഷ് വിലാസം https://ml.wikipedia.org/wiki/Jnanapradayini_grandasala
സ്വാതന്ത്ര്യസമര സേനാനിയും ശ്രീമൂലം പ്രജാസഭയിലെ അംഗവും ആയിരുന്ന നെയ്യാറ്റിൻകര എ.പി. നായരുടെ ശ്രമഫലമായി ആരംഭിച്ച ഈ ഗ്രന്ഥശാല 1909 ഓഗസ്റ് 30 നു കേരളവർമ്മ വലിയ കോയിതമ്പുരാൻ ഉദ്‌ഘാടനം ചെയ്തു.
മലയാളം,തമിഴ്,സംസ്‌കൃതം,ഇംഗ്ലീഷ് ഭാഷകളിൽ ക്ലാസിക് കൃതികൾ ഉൾപ്പെടെയുള്ള അമൂല്യമായ പുസ്തകശേഖരം ഇവിടെയുണ്ട്.
നിരവധി സാമൂഹിക സാംസ്കാരിക ആധ്യാത്മിക പരിപാടികൾക്കു ഈ ഗ്രന്ഥശാല വേദിയായിട്ടുണ്ട്.
അഖില തിരുവിതാംകൂർ ഗ്രന്ഥശാലാ സമ്മേളനം
1941-ൽ ഇവിടെ വച്ചാണ് അഖില തിരുവിതാംകൂർ ഗ്രന്ഥശാലാ സമ്മേളനം നടന്നത്.
അവലംബം ↑ പുറം കണ്ണികൾ വെബ്‌സൈറ്റ്‌‌ Archived 2018-12-21 at the Wayback Machine .
ജ്ഞാനഭാരതി ഗ്രന്ഥാലയം ആന്റ് വായനശാല ഇംഗ്ലീഷ് വിലാസം https://ml.wikipedia.org/wiki/Jnanabharathi_Library Jnanahbarathi 2
കണ്ണൂർ ജില്ലയിലെ മാതമംഗലത്ത് പ്രവർത്തിക്കുന്ന ഒരു സാംസ്കാരിക കേന്ദ്രമാണ്' ജ്ഞാനഭാരതി ഗ്രന്ഥാലയം ആന്റ് വായനശാല' .
കേരള സ്റ്റേറ്റ് ലൈബ്രറി കൗൺസിൽ അംഗത്വമുള്ള എ ഗ്രേഡ് ഗ്രന്ഥശാലയാണ് ഇത്.
1962 സെപ്തംബർ 27 ന് മാതമംഗലത്ത് ഔപചാരികമായി ഉദ്ഘാടനം ചെയ്തു.
കേരള സ്റ്റേറ്റ് ലൈബ്രറി കൗൺസിൽ അംഗത്വം ‍‍.
തെരെഞ്ഞെടുക്കപ്പെട്ട പ്രവർത്തകസമിതി.
കെ ദാമോദരപ്പൊതുവാൾ പ്രസിഡന്റായും ടിവി വിനോദ് സെക്രട്ടറിയായും പ്രവർത്തിക്കുന്നു പുസ്തകശേഖരം
10000 ത്തിലധികം പുസ്തകങ്ങൾ സേവനങ്ങൾ റഫറൻസ് പുസ്തകങ്ങൾ ഡിജിറ്റൽ ലൈബ്രറി ഇ സാക്ഷരത റഫറൻസ് സേവനം വയോജന വിശ്രമകേന്ദ്രം വനിതാ വേദി വനിതാ പുസ്തക വിതരണ പദ്ധതി ചിത്രശാല ജ്ഞാനഭാരതി,ഗ്രന്ഥാലയം മല്ലിശ്ശേരി കരുണാകരൻ മാസ്റ്റർ സ്ഥാപകൻ അവലംബം ↑ Archived 2016-06-12 at the Wayback Machine .
ഗവൺമെന്റ് മെഡിക്കൽ കോളേജ്, കത്വ ഇംഗ്ലീഷ് വിലാസം https://ml.wikipedia.org/wiki/Government_Medical_College,_Kathua
ഗവൺമെന്റ് മെഡിക്കൽ കോളേജ്, കത്വ ഇന്ത്യൻ കേന്ദ്രഭരണ പ്രദേശമായ ജമ്മു കാശ്മീരിലെ ഒരു സമ്പൂർണ്ണ ത്രിതീയ റഫറൽ സർക്കാർ മെഡിക്കൽ കോളേജാണ്.
ഈ കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു.
ജമ്മു യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുള്ള ഈ കോളേജ് നാഷണൽ മെഡിക്കൽ കമ്മീഷന്റെ അംഗീകാരമുള്ളതാണ്.
കോളേജുമായി ബന്ധപ്പെട്ട ആശുപത്രി കത്വയിലെ ഏറ്റവും വലിയ ആശുപത്രികളിൽ ഒന്നാണ്.
2019 മുതൽ വാർഷിക എംബിബിഎസ് ബിരുദ വിദ്യാർത്ഥികളുടെ എണ്ണം 100 ആണ്.
കത്വയിലെ സർക്കാർ മെഡിക്കൽ കോളേജ് എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
ഇതും കാണുക List of hospitals in India അവലംബം പുറം കണ്ണികൾ http://gmckathua.in/
ഗവൺമെന്റ് മെഡിക്കൽ കോളേജ്, കാങ്കർ ഇംഗ്ലീഷ് വിലാസം https://ml.wikipedia.org/wiki/Government_Medical_College,_Kanker
2021-ൽ സ്ഥാപിതമായ ഗവൺമെന്റ് മെഡിക്കൽ കോളേജ്, കാങ്കർ , ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജും ആശുപത്രിയുമാണ്.
ഛത്തീസ്ഗഡിലെ കാങ്കറിലാണ് ഇത് സ്ഥിതി ചെയ്യുന്നത്.
കോളേജുമായി ബന്ധപ്പെട്ട ആശുപത്രി കാങ്കർ ജില്ലയിലെ ഏറ്റവും വലിയ ആശുപത്രികളിൽ ഒന്നാണ്.
2021 മുതൽ വാർഷിക ബിരുദ വിദ്യാർത്ഥി പ്രവേശനം 100 ആണ്.
കാങ്കറിലെ ഗവൺമെന്റ് മെഡിക്കൽ കോളേജ് 100 എംബിബിഎസ് വിദ്യാർത്ഥികളുടെ  വിദ്യാഭ്യാസവും പരിശീലനവും ഏറ്റെടുക്കുന്നു.
ഗവൺമെന്റ് മെഡിക്കൽ കോളേജ്, ഗോണ്ടിയ ഇംഗ്ലീഷ് വിലാസം https://ml.wikipedia.org/wiki/Government_Medical_College,_Gondia
ഗവൺമെന്റ് മെഡിക്കൽ കോളേജ്, ഗോണ്ടിയ , മഹാരാഷ്ട്രയിലെ ഗോണ്ടിയയിലുള്ള ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജാണ്.
കോളേജ് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി ( എംബിബിഎസ് ) ബിരുദം നൽകുന്നു.
മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുണ്ട്.
കോളേജുമായി ബന്ധപ്പെട്ട ആശുപത്രി ഗോണ്ടിയ ജില്ലയിലെ ഏറ്റവും വലിയ ആശുപത്രികളിൽ ഒന്നാണ്.
ജിഎംസി ഗോണ്ടിയ എന്നറിയപ്പെടുന്ന ഗവൺമെന്റ് മെഡിക്കൽ കോളേജ് ഗോണ്ടിയ നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്, ഇത് എൻഎംസിയുടെ അംഗീകാരമുള്ളതാണ്.
2016ൽ സ്ഥാപിതമായ മെഡിക്കൽ കോളേജ് നിലവിൽ എംബിബിഎസ് കോഴ്സുകൾ മാത്രമാണ് നൽകുന്നത്.
പ്രതിവർഷം ബിരുദ വിദ്യാർത്ഥികളുടെ എണ്ണം 150 ആണ്.
അവലംബം പുറം കണ്ണികൾ http://www.gmcgondia.in/
ഗവൺമെന്റ് മെഡിക്കൽ കോളേജ്, ചിന്ദ്വാര ഇംഗ്ലീഷ് വിലാസം https://ml.wikipedia.org/wiki/Government_Medical_College,_Chhindwara
ഗവൺമെന്റ് മെഡിക്കൽ കോളേജ്, ചിന്ദ്വാര , മധ്യപ്രദേശിലെ ചിന്ദ്വാരയിലുള്ള ഒരു സമ്പൂർണ്ണ തൃതീയ മെഡിക്കൽ കോളേജാണ്.
2019 ലാണ് ഇത് സ്ഥാപിതമായത്.
നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് എംബിബിഎസ് തിരഞ്ഞെടുപ്പ്.
എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ചിന്ദ്വാരയിലെ ഗവൺമെന്റ് മെഡിക്കൽ കോളേജ് ഏറ്റെടുക്കുന്നു.
ഗവൺമെന്റ് മെഡിക്കൽ കോളേജ്, ചിറ്റോർഗഡ് ഇംഗ്ലീഷ് വിലാസം https://ml.wikipedia.org/wiki/Government_Medical_College,_Chittorgarh
ജിഎംസി ചിറ്റോർഗഡ് എന്ന് അറിയപ്പെടുന്ന 2022-ൽ സ്ഥാപിതമായ ചിറ്റോർഗഡിലെ ഗവൺമെന്റ് മെഡിക്കൽ കോളേജ്, ചിറ്റോർഗഡ് , ഇന്ത്യയിലെ രാജസ്ഥാനിലെ പുതിയ മെഡിക്കൽ കോളേജുകളിലൊന്നാണ്.
രാജസ്ഥാൻ മെഡിക്കൽ എജ്യുക്കേഷൻ സൊസൈറ്റിക്ക് (രാജ്-എംഇഎസ്) കീഴിൽ 2022ലാണ് ചിറ്റോർഗഡ് സർക്കാർ മെഡിക്കൽ കോളേജ് നിലവിൽ വന്നത്.
രാജസ്ഥാനിലെ പ്രശസ്തമായ വിനോദസഞ്ചാര കേന്ദ്രങ്ങളിലൊന്നായ ചിറ്റോർഗഡിലാണ് ഈ കോളേജ് സ്ഥിതി ചെയ്യുന്നത്.
കോളേജ് ദേശീയ മെഡിക്കൽ കമ്മീഷൻ അംഗീകരിക്കുകയും രാജസ്ഥാൻ യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്യുകയും ചെയ്‌തിരിക്കുന്നു.
മറ്റെല്ലാ ഇന്ത്യൻ മെഡിക്കൽ കോളേജുകളെയും പോലെ, ദേശീയ യോഗ്യതയും പ്രവേശന പരീക്ഷയും വഴി മെറിറ്റിന്റെ അടിസ്ഥാനത്തിലാണ് ഈ കോളേജിലും വിദ്യാർത്ഥികളെ തിരഞ്ഞെടുക്കുന്നത്.
ഈ കോളേജുമായി ബന്ധപ്പെട്ട ആശുപത്രി ചിറ്റോർഗഡിലെ ഏറ്റവും വലിയ ആശുപത്രികളിൽ ഒന്നാണ്.
എംബിബിഎസ് കോഴ്‌സുകളിലെ വിദ്യാർത്ഥികളുടെ വിദ്യാഭ്യാസവും പരിശീലനവും ചിറ്റോർഗഡിലെ സർക്കാർ മെഡിക്കൽ കോളേജ് ഏറ്റെടുക്കുന്നു.
ഗവൺമെന്റ് മെഡിക്കൽ കോളേജ്, കോഴിക്കോട് ഇംഗ്ലീഷ് വിലാസം https://ml.wikipedia.org/wiki/Calicut_Medical_College
മലബാർ മേഖലയിലെ ഒരേയൊരു സർക്കാർ മെഡിക്കൽ കോളേജാണ് കോഴിക്കോട്‌ സർക്കാർ മെഡിക്കൽ കോളേജ് .
നഗരമധ്യത്തിൽ നിന്ന് പത്തു കിലോമീറ്ററുകൾ കിഴക്ക്  മാറി ചേവായൂർ എന്ന സ്ഥലത്താണ്  ഈ കലാലയം സ്ഥിതി ചെയ്യുന്നത്.
270 ഏക്കർ സ്ഥലത്ത് വ്യാപിച്ചുകിടക്കുന്ന ഈ കോളേജിനെ കേരളത്തിലെ അഞ്ചിൽ രണ്ടു ഭാഗം ജനങ്ങൾ ചികിത്സയ്ക്കായി ആശ്രയിക്കുന്നു .
മുഖ്യ കെട്ടിടത്തിൽ മാത്രം 1183 കിടക്കകളുണ്ട്.
1957 മെയ്‌  29-ൽ അന്നത്തെ കേരള ഗവർണ്ണരായിരുന്ന ഡോ. ബി. രാമകൃഷ്ണ റാവുവാണ് മെഡിക്കൽ കോളേജിന്റെ ശിലാസ്ഥാപനം നടത്തിയത്.
ഇതേ വർഷം ഓഗസ്റ്റ്‌ 5-ന് അന്നത്തെ ആരോഗ്യ മന്ത്രി ആയിരുന്ന ഡോ. എ.ആർ. മേനോൻ കോളേജിന്റെ ഉദ്ഘാടനം നിർവഹിച്ചു.
കോഴിക്കോട് മെഡിക്കൽ കോളേജിന്റെ ആദ്യ സാരഥി ഡോ.കെ.എൻ.പിഷാരോടി ആണ്.
ഇപ്പോൾ നിലവിലുള്ള കോളേജ് കെട്ടിടം ഉദ്ഘാടനം ചെയ്തത് 1959 മാർച്ച്‌ 15 നു അന്നത്തെ കേരള മുഖ്യമന്ത്രിയായിരുന്ന ഇ.
എം.എസ്.നമ്പൂതിരിപ്പാടായിരുന്നു .
Medical College Campus at Kozhikode ഇൻസ്റ്റിറ്റ്യൂട്ട്  ഓഫ് മറ്റെർണൽ ആൻഡ് ചൈൽഡ് ഹെൽത്ത്‌
മാതൃ-ശിശു ആര്യോഗ്യ  സേവനങ്ങൾ ശക്തിപ്പെടുത്തുന്നതിലെക്കായി മെഡിക്കൽ കോളേജിനോട് അനുബന്ധിച്ച് 1975 ൽ  ഇൻസ്റ്റിറ്റ്യൂട്ട്  ഓഫ് മറ്റെര്നൽ ആൻഡ് ചൈൽഡ് ഹെൽത്ത്‌ (മാതൃ-ശിശു ആര്യോഗ്യ വിഭാഗം) ആരംഭിച്ചു.
610 കിടക്കകളുണ്ട്.
രോഗികളുടെ എണ്ണം കിടക്കകളുടെ എണ്ണത്തെക്കാൾ വളരെ കൂടുതലാണ് ദന്തൽ കോളേജ്
1982-ലാണ്  ഇതോടൊപ്പം ദന്തവിദ്യാലയം സ്ഥാപിതമാകുന്നത്.
ഇത് ഇപ്പോൾ ഒരു സ്വതന്ത്ര സ്ഥാപനമാണ്‌ .
ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത്‌ ആൻഡ്‌ ന്യൂറോ സയന്സസ് (ഇംഹാൻസ്‌)
1983-ലാണ് മാനസികാരോഗ്യ വിഭാഗം സ്ഥാപിതമാകുന്നത്.
മെഡിക്കൽ കോളേജിൽ നിന്നും ഉദ്ദേശം ഏഴു കിലോമീറ്റർ അകലെ കുതിരവട്ടം എന്ന പ്രദേശത്താണ് ഈ ആശുപത്രി സ്ഥിതി ചെയ്യുന്നത്.
ഇംഹാൻസിനു ഫറോക്കിലും, ബാലുശേരിയിലും, മഞ്ചേരിയിലും, ഇടവണ്ണയിലും റീ ഹാബിലിറ്റേഷൻ കേന്ദ്രങ്ങളുണ്ട്.
സൂപ്പർ സ്പെഷ്യാലിറ്റി ആശുപത്രി
മെഡിക്കൽ കോളേജിനോട് അനുബന്ധിച്ച് 1992ൽ തറകല്ലിട്ട ആശുപത്രി സമുച്ചയം 2006 ലാണ് പൂർത്തിയായത്.
ന്യൂറോളജി, നെഫ്രോളജി, കാർഡിയോളജി, യൂറോളജി എന്നീ വിഭാഗങ്ങൾ ആണ് ഇവിടെ ലഭ്യമായിട്ടുള്ളത്.
എം.ബി.ബി.എസ്, ബി.ഡി.എസ് എന്നീ കോഴ്സുകൾക്ക് പ്രവേശനം കേന്ദ്ര സർക്കാർ നടത്തുന്ന പൊതു പ്രവേശന പരീക്ഷയിലൂടെയാണ്.
എം.ബി.ബി.എസ് കോഴ്സിനു   ഒരു ബാച്ചിൽ 250 വിദ്യാർഥികളും, ബി.ഡി.എസ് കോഴ്സിനു 40 വിദ്യാർഥികളുമാണുള്ളത്.
ഫാർമസി, ബി.എസ്.സി എം.എൽ.ടി മുതലായ കോഴ്സുകൾക്ക് പ്രവേശനം യോഗ്യതാ പരീക്ഷയുടെ മാർക്കിനെ അടിസ്ഥാനമാക്കിയാണ് നൽകി വരുന്നത്.
ബാച്ചുകൾ
2020 ഡിസംബർ  മാസത്തിൽ 64ആമത്തെ എം.ബി.ബി.എസ് ബാച്ച് കോഴിക്കോട് മെഡിക്കൽ കോളേജിൽ ചേർന്നു.
ചിത്രശാല കോഴിക്കോട് മെഡിക്കൽ കോളേജ്/ആശുപത്രിയുടെ വിവിധ ചിത്രങ്ങൾ കോഴിക്കോട് മെഡിക്കൽ കോളേജ് പ്രധാന കെട്ടിടം കോഴിക്കോട് മെഡിക്കൽ കോളേജ് സൂപ്പർ സ്പെഷ്യാലിറ്റി ആശുപത്രി അവലംബം Calicut Medical College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official  website of Medical College, Calcut: www.cmc.in
ഗവൺമെന്റ് മെഡിക്കൽ കോളേജ്, ജമ്മു ഇംഗ്ലീഷ് വിലാസം https://ml.wikipedia.org/wiki/Government_Medical_College,_Jammu
ജിഎംസി ജമ്മു എന്നും അറിയപ്പെടുന്ന ഗവൺമെന്റ് മെഡിക്കൽ കോളേജ്, ജമ്മു ഇന്ത്യയിലെ കേന്ദ്രഭരണ പ്രദേശമായ ജമ്മു കാശ്മീരിലെ ജമ്മു നഗരത്തിൽ സ്ഥിതി ചെയ്യുന്ന ഒരു മെഡിക്കൽ കോളേജാണ്.
1973 ലാണ് ഇത് സ്ഥാപിതമായത്.
കോളേജും ആശുപത്രിയും കോളേജ് ആരംഭിച്ച വർഷം മുതൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം നേടിയിട്ടുണ്ട്.
ഡിഗ്രി
എംബിബിഎസ്, ബിഎസ്‌സി പാരാമെഡിക്കൽ കോഴ്‌സുകൾ, ബിരുദാനന്തര ബിരുദം, ഫിസിയോതെറാപ്പി , ആന്റിസിലറി മെഡിക്കൽ ട്രെയിനിംഗ് (എഎംടി) തുടങ്ങിയ വിവിധ വിഷയങ്ങളിൽ പരിശീലന കോഴ്‌സുകളും ബിരുദങ്ങളും ജിഎംസി ജമ്മു വാഗ്ദാനം ചെയ്യുന്നു നാഷണൽ ടെസ്റ്റിംഗ് ഏജൻസി (NTA) നടത്തുന്ന നാഷണൽ എലിജിബിലിറ്റി കം എൻട്രൻസ് ടെസ്റ്റിൽ (NEET-UG) നേടിയ സ്‌കോറിന്റെ അടിസ്ഥാനത്തിലാണ് എംബിബിഎസ് പ്രവേശനം.
ജമ്മുവിലെ ജിഎംസിയുമായി ബന്ധപ്പെട്ട് നിലവിൽ 05 അനുബന്ധ ആശുപത്രികളുണ്ട് മെഡിക്കൽ കോളേജ് ആശുപത്രി എസ്എംജിഎസ് ആശുപത്രി നെഞ്ച് രോഗ ആശുപത്രി സൈക്യാട്രി ഡിസീസ് ഹോസ്പിറ്റൽ സൂപ്പർ സ്പെഷ്യാലിറ്റി ആശുപത്രി അവലംബം
ഗവൺമെന്റ് മെഡിക്കൽ കോളേജ്, കോട്ട ഇംഗ്ലീഷ് വിലാസം https://ml.wikipedia.org/wiki/Government_Medical_College_(Kota)
ഗവൺമെന്റ് മെഡിക്കൽ കോളേജ്, കോട്ട , ഇന്ത്യൻ സംസ്ഥാനമായ രാജസ്ഥാനിലെ കോട്ട നഗരത്തിലെ ഒരു പൊതു മെഡിക്കൽ കോളജാണ്.
രാജസ്ഥാനിലെ ഏറ്റവും വലിയ മെഡിക്കൽ കോളേജ് കാമ്പസുകളിലൊന്നാണിത്.
സ്റ്റുഡന്റ്സ് യൂണിയൻ രാജസ്ഥാനിലെ പൊതു ജനങ്ങൾക്കുള്ള ഏക മെഡിക്കൽ വാർത്താക്കുറിപ്പ് ആയ ഉദയൻ പ്രസിദ്ധീകരിക്കുന്നു.
1992-ൽ കോട്ടയിലെ ഇഎസ്‌ഐ ആശുപത്രിയുടെ ഒരു ഭാഗത്ത് ഡോ. ആർ.എൽ. അജ്മീര പ്രിൻസിപ്പലായി കോളേജ് ആരംഭിച്ചു.
ഇത് 1997-ൽ സ്വന്തം വിശാലമായ കാമ്പസിലേക്ക് മാറി.
എംബിഎസ് ആശുപത്രിയും ജെയ്‌കെ ലോണും അനുബന്ധ ആശുപത്രികളായിരുന്നു, എൻഎംസി ആശുപത്രിയാണ് ഏറ്റവും പുതിയ കൂട്ടിച്ചേർക്കൽ.
എംബിബിഎസ് സീറ്റുകളുടെ എണ്ണം തുടക്കത്തിൽ 50 ആയിരുന്നത് 2019 ബാച്ചിൽ നിന്ന് 250 ആയി ഉയർത്തി.
എംബിബിഎസ് കൂടാതെ, കോളേജ് MD/MS, സൂപ്പർ സ്പെഷ്യാലിറ്റി പ്രോഗ്രാമുകൾ എന്നിവ വാഗ്ദാനം ചെയ്യുന്നു.
ഇതും കാണുക Colleges and institutes in India അവലംബം പുറം കണ്ണികൾ ഗവൺമെന്റ് മെഡിക്കൽ കോളേജ്, കോട്ട
25°07′31″N 75°49′30″E ﻿ / ﻿ 25.125264°N 75.8249941°E ﻿ / 25.125264; 75.8249941
ഗവൺമെന്റ് മെഡിക്കൽ കോളേജ്, തിരുവനന്തപുരം ഇംഗ്ലീഷ് വിലാസം https://ml.wikipedia.org/wiki/Government_Medical_College,_Thiruvananthapuram
തിരുവനന്തപുരം മെഡിക്കൽ കോളജ് സ്ഥിതി ചെയ്യുന്നത് കേരളത്തിന്റെ തലസ്ഥാനമായ തിരുവനന്തപുരം നഗരത്തിലാണ്.
1951-ൽ ആരംഭിച്ച ഈ സ്ഥാപനം ഉദ്ഘാടനം ചെയ്തത് ഇൻഡ്യയുടെ പ്രഥമ പ്രധാനമന്ത്രിയായ പണ്ഡിറ്റ് ജവാഹർലാൽ നെഹ്രുവാണ്.
കേരളത്തിലെ ആദ്യത്തേതും ഏറ്റവും പ്രാധാന്യമേറിയതുമായ മെഡിക്കൽ വിദ്യാഭ്യാസ സ്ഥാപനമാണിത്.
ദക്ഷിണേന്ധ്യയിൽ ഇതിന്റെ പ്രാധാന്യം കണക്കിലെടുത്ത് ഇപ്പോൾ ദേശീയ വൈദ്യശാസ്ത്ര ഇൻസ്റ്റിറ്റ്യൂട്ട് പദവിയിലേക്ക് കേന്ദ്രസർക്കാർ മെഡിക്കൽ കോളേജിനെ ഉയർത്തിയിരിക്കുന്നു.
തിരുവനന്തപുരം മെഡിക്കൽ കോളെജ് ക്യാമ്പസിൽ മെഡിക്കൽ കോളേജും ആശുപത്രിയും കൂടാതെ നഴ്സിങ് കോളേജ്, റീജിയണൽ ക്യാൻസർ സെന്റർ, ശ്രീചിത്ര തിരുനാൾ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് ആൻഡ് ടെക്നോളജി, അച്യുത മേനോൻ സെന്റർ ഫോർ ഹെൽത്ത്‌ സയൻസസ് സ്റ്റഡീസ്, ദന്തൽ കോളേജ്, ശ്രീ അവിട്ടം തിരുനാൾ ആശുപത്രി, പ്രിയദർശിനി പാരാമെഡിക്കൽ ഇൻസ്റ്റിറ്റ്യൂട്ട്, ഫാർമസി കോളേജ് എന്നിവയും സ്ഥിതി ചെയ്യുന്നു.
തിരുവനന്തപുരം നഗരത്തിൽ സെൻട്രൽ റയിൽവേ സ്റ്റേഷനിൽ നിന്ന് 6 കി.
അകലെ ഉള്ളൂർ-കുമാരപുരം റോഡിന്റെ പടിഞ്ഞാറു വശത്താണു കോളേജ് സ്ഥിതി ചെയ്യുന്നത്.
139 ഏക്കറുകളിലായി പരന്നു കിടക്കുന്ന ക്യാമ്പസ് നഗരത്തിന്റെ വടക്ക്-പടിഞ്ഞാറു ദിശയിലായി പാടങ്ങളാലും നാളികേരത്തോപ്പുകളാലും ചുറ്റപെട്ടു കിടക്കുന്നു.
1948ൽ തിരുവിതാംകൂർ സർക്കാർ കേരളത്തിൽ മെഡിക്കൽ കോളേജ് ആരംഭിക്കുന്നതിനു ഒരു കമ്മിറ്റിയെ നിയോഗിച്ചു.
അതേ വർഷം ഒക്ടോബറിൽ തന്നെ സമർപ്പിക്കപ്പെട്ട റിപ്പോർട്ട് പ്രകാരം ഡോ. സി.ഒ. കരുണാകരനെ സ്പെഷ്യൽ ഓഫീസറായി ചുമതലപ്പെടുത്തി കോളേജ് തുടങ്ങുവാനുള്ള നടപടികൾ ആരംഭിച്ചു.
ഇതിന്റെ നിർമ്മാണപ്രവർത്തനങ്ങളുടെ മേൽനോട്ടം ബോംബേയിലെ ജെ.എ റിച്ചിയെയും ഏൽപ്പിച്ചു.
1950 ജനുവരി 26നു തിരു-കൊച്ചി രാജപ്രമുഖൻ ശ്രീ ചിത്തിര തിരുനാൾ ബാലരാമവർമ്മ മെഡിക്കൽ കോളജ് നിർമ്മാണ പ്രവർത്തനങ്ങൾക്ക് തറക്കല്ലിട്ടു.
1951ൽ തന്നെ ആദ്യ ബാച്ച് വിദ്യാർത്ഥികളെ പ്രവേശിപ്പിച്ചു.
1951 നവംബർ 27നു കോളേജിന്റെ ഔദ്യോഗിക ഉദ്ഘാടനം ജവഹർലാൽ നെഹ്രു നിർവഹിച്ചു.
ആശുപത്രിയിലെ ആദ്യത്തെ ഔട്ട് പേഷ്യന്റും അദ്ദേഹം തന്നെയായിരുന്നു.
1952 ജനുവരിയിൽ ശ്രീമതി രാജ്കുമാരി അമൃത്കൗർ കുട്ടികൾക്കും അമ്മമാർക്കും വേണ്ടിയുള്ള അവിട്ടം തിരുനാൾ ആശുപത്രിയുടെ ഉദ്ഘാടനവും നിർവഹിച്ചു.
1952ൽ പുരുഷന്മാരുടെ ഹോസ്റ്റലും ഒരു വർഷതിനു ശേഷം സ്ത്രീകളുടെ ഹോസ്റ്റലും പ്രവർത്തനം ആരംഭിച്ചു.
1954ൽ മെഡിക്കൽ കോളേജ് ആശുപത്രിയുടെ ഉദ്ഘാടനം നെഹ്രു തന്നെ നിർവഹിക്കുകയുണ്ടായി.
ഉദ്ഘാടകൻ തന്നെ ആദ്യ ചികിത്സ തേടിയ കഥ
മെഡിക്കൽ കോളേജ് ഉദ്ഘാടനത്തിനെത്തിയ ജവഹർലാൽ നെഹ്റുവായിരുന്നു ആശുപത്രിയിലെ ആദ്യരോഗിയും.
ഉദ്ഘാടനത്തിന് എത്തിയപ്പോൾ ചുറ്റും കൂടിനിന്ന ആളുകളെ കൈവീശിക്കാണിക്കുന്നതിനിടെ സുരക്ഷയ്ക്കായി തീർത്ത കമ്പിവേലിയിൽ കുടുങ്ങി നെഹ്റുവിന്റെ കൈമുറിഞ്ഞു .
തുടർന്ന് ആദ്യത്തെ ഒ.പി നെഹ്റുവിന്റെ പേരിലെടുത്ത് ഉടൻ ഡോ.കേശവൻനായരുടെ നേതൃത്വത്തിലുള്ള സംഘം മുറിവ് തുന്നിക്കെട്ടുകയായിരുന്നു .
മറ്റ് വസ്തുക്കൾ
1954ൽ സേതു ലക്ഷ്മി ഭായി തമ്പുരാട്ടി ഉദ്ഘാടനം ചെയ്യ്ത നഴ്സിങ് സ്കൂൾ 1963ൽ നഴ്സിങ് കോളേജായി ഉയർത്തി.
1958ൽ ആരംഭിച്ച ക്യാൻസർ ബ്ലോക്ക് രണ്ട് ദശകങ്ങൾക്കു ശേഷം ദക്ഷിണേൻഡ്യയിലെ ജനങ്ങൾക്കു വേണ്ടിയുള്ള ക്യാൻസർ സെന്ററായി ഉയർത്തി.
1959ൽ ദന്തൽ കോഴ്സും ആദ്യത്തെ പോസ്റ്റ് ഗ്രാജുവേറ്റ് കോഴ്സും ആരംഭിച്ചു.
അറുപതുകളിൽ തുടങ്ങിയ ലിംബ് ഫിറ്റിങ്ങ് സെൻടർ, കണ്ണാശുപത്രി, മാനസിക ആരോഗ്യ കേന്ദ്രം എന്നിവ പിന്നീട് കോളേജിനു കീഴിലാക്കി.
പ്രിയദർശിനി ഇൻസ്റ്റിറ്റ്യൂട്ട്, ശ്രീചിത്ര, ഫാർമസി കോളേജ്, രജത ജൂബിലീ ഹാൾ, മറ്റു ഹോസ്റ്റ്ലുകൾ എന്നിവ പിന്നീട് കൂട്ടിച്ചേർക്കുകയാണുണ്ടായത്.
കേരള സർക്കാരിന്റെ ആരോഗ്യ വകുപ്പിനു കീഴിൽ പ്രവർത്തിക്കുന്ന ആശുപത്രിയുടെ മെഡിക്കൽ വിദ്യാഭ്യാസം കേരള സർവകലാശാലയുടെ കീഴിലാണു.
2010 മുതൽ ഘട്ടം ഘട്ടമയി ഇതു കേരള ആരോഗ്യ സർവകലാശാലയുടെ കീഴിലേക്കു മാറ്റിക്കൊണ്ടിരിക്കുകയാണ്`.
2011ൽ അത്യാധുനിക സൗകര്യങ്ങളോടു കൂടിയ ഓ.പി ബ്ലോക്കും പ്രധാനമന്ത്രി ആരോഗ്യ പദ്ധതിക്കു കീഴിൽ 253 കിടക്കകളുള്ള സൂപ്പർ സ്പെഷ്യൽറ്റി വിഭാഗവും ആരംഭിക്കുകയുണ്ടായി.
പ്രിൻസിപ്പൽ ഡോ.അജയകുമാറിനാണ് ഇപ്പോൾ തിരുവനന്തപുരം മെഡിക്കൽ കോളേജിന്റെ ഭരണച്ചുമതല.
മെഡിക്കൽ കോളേജിന് കീഴിൽ പ്രവർത്തിക്കുന്ന വിവിധ സ്ഥാപനങ്ങളും യൂണിറ്റുകളും ചുവടെ ചേർക്കുന്നു.
250 വിദ്യാർത്ഥികളെ പ്രവേശിപ്പിക്കുന്ന എം.ബി.ബി.എസ് കോഴ്സിനു പുറമെ 22 സ്പെഷ്യൽറ്റികളും, 10 സൂപ്പർ സ്പെഷ്യൽറ്റികളും ഇവിടെ പ്രവർത്തിക്കുന്നു.
കേരള ആരോഗ്യ സർവകലാശാലയാണു്‍‍ കോഴ്സ് ഘടന തീരുമാനിക്കുന്നത്.
മെഡിക്കൽ കോളേജ് ആശുപത്രി
തെക്കൻ കേരളത്തിലെ പ്രമുഖവൈദ്യ ശുശ്രൂഷാ സ്ഥാപനമായ തിരുവനന്തപുരം മെഡിക്കൽ കോളേജ് തിരുവനന്തപുരം, കൊല്ലം ജില്ലകൾക്കു പുറമെ അതിർത്തിക്കടുത്തുള്ള തമിഴ്നാട്ടിലെ ജില്ലകൾക്കും പ്രധാന ആശ്രയമാണ്.
ആശുപത്രിയുടെ ഭാഗമായി പ്രധാന ബ്ലോക്ക്, ഔട്ട് പേഷ്യന്റ് ബ്ലോക്ക്, ട്രോമ കെയർ, സൂപ്പർ സ്പെഷ്യൽറ്റി ബ്ലോക്ക്, പേവാർഡ് എന്നിവ പ്രവർത്തിക്കുന്നു.
3000ത്തിലധികം കിടക്കകളുള്ള ആശുപത്രി വർഷം തോറും 800000 രോഗികൾക്ക് ഇൻ പേഷ്യന്റ് സേവനവും 75,00,000 രോഗികളെ ഒ.പിയിലും ചികിത്സിക്കുന്നു.
ശ്രീ അവിട്ടം തിരുനാൾ ആശുപത്രി
12 വയസ്സിനു താഴെയുള്ള കുട്ടികൾക്കും അമ്മമാർക്കും വേണ്ടിയുള്ള ആശുപത്രി ചെറുപ്പത്തിലെ തീപ്പെട്ട രാജകുമാരന്റെ ഓർമ്മയ്ക്കായി രാജകുടുംബം ആരംഭിച്ചതാണ്.
ശിശുരോഗ വിഭാഗത്തിനും ഒബ്സ്റ്റെട്രിക്സ്-ഗൈനക്കോളജി വിഭാഗത്തിനും പുറമെ കുട്ടികളുടെ സുപ്പർ സ്പെഷ്യൽറ്റി വിഭാഗങ്ങളും ഇവിടെ പ്രവർത്തിക്കുന്നു.
റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി
1906ൽ തുടങ്ങിയ സർക്കാർ കണ്ണാശുപത്രി 1995ൽ സ്വയംഭരണാവകാശമുള്ള പ്രാദേശിക ഇൻസ്റ്റിറ്റ്യൂട്ടായി കേന്ദ്രസർക്കാർ ഉയർത്തി.
ഒഫ്താൽമോളജി പിജി കോഴ്സുകൾക്കു പുറമെ ഒപ്ടോമെട്രി കോഴ്സുകളും ഇവിടെ പ്രവർത്തിക്കുന്നു.
സൂപ്പർ സ്പെഷ്യൽറ്റി ബ്ലോക്ക്
6 സൂപ്പർ സ്പെഷ്യൽറ്റി വിഭാഗങ്ങൾ പ്രവർത്തിക്കുന്ന ഇവിടെ 40 ഐസിയൂ കിടക്കകളും, 25 ഹൈകെയർ കിടക്കകളും, 8 മോഡുലർ തിയേറ്ററുകളിലുമായി ശുശ്രൂഷ നടത്തുന്നു.
ചൈൽഡ് ഡെവലപ്പ്മെന്റ് സെന്റർ
ശിശുക്കളുടെ മാനസികവികാസം, വിദ്യാഭ്യാസം, വിവാഹപൂർവ്വ കൗൺസിലിങ്ങ്  എന്നിവയാണു ഈ സ്വയംഭരണ സ്ഥാപനത്തിൽ നൽകി വരുന്ന സേവനങ്ങൾ.
മാനസിക ആരോഗ്യ കേന്ദ്രം
ഊളമ്പാറയിൽ പ്രവർത്തിക്കുന്ന 150 കിടക്കകളുള്ള ഈ സ്ഥാപനം ഇൻഡ്യയിലെ രണ്ടാമത്തെ ഏറ്റവും വലിയ മാനസിക ആരോഗ്യ സ്ഥാപനമാണു.
ഗവണ്മെന്റ് ചെസ്റ്റ് ഹോസ്പിറ്റൽ
ക്ഷയരോഗികളെ മാറ്റിപ്പാർപ്പിക്കാൻ ആരംഭിച്ച ഈ ആശുപത്രി പിന്നീട് റെസ്പിറേറ്ററി മെഡിസിനു കീഴിലായി ഇപ്പോൾ സേവനം നൽകി വരുന്നു.
റീജിയണൽ ലിംബ് ഫിറ്റിങ്ങ് സെന്റർ
1975ൽ ആരംഭിച്ച ഈ സെന്റർ വികലാംഗരുടെ സേവനത്തിനായി പ്രവർത്തിക്കുന്നു.
ഇൻഡ്യയിലെ 8 പ്രാദേശിക സെന്ററുകളിൽ ഒന്നാണിത്.
ഇവയ്ക്ക് പുറമെ ഫാർമസി കോളേജ്, നഴ്സിങ്ങ് കോളേജ്, പ്രിയദർശിനി പാരാമെഡിക്കൽ ഇൻസ്റ്റിറ്റ്യൂട്ട്, വിവരാന്വേഷണ സെന്റർ, പാങ്ങാപ്പാറ ഹെൽത്ത് യൂണിറ്റ്, സെന്റ്രൽ ലൈബ്രറി എന്നിവയും പ്രവർത്തിക്കുന്നു.
കോഴ്സുകൾ എം.ബി.ബി.എസ് (250 MBBS സീറ്റുകൾ പ്രതിവർഷം) എം.ഡി/ എം.എസ് (23 വിഭാഗങ്ങളിലായി 83 സീറ്റുകൾ) ഡി.എം/എം.
സി.എച് (10 വിഭാഗങ്ങളിലായി 18 സീറ്റുകൾ) ഡിപ്ലോമ (71 സീറ്റുകൾ) ബി.എസ്.സീ ഒപ്ടോമെട്രി (20 സീറ്റുകൾ) ബി.ഫാം (28 സീറ്റുകൾ) ബി.എസ്,സീ നഴ്സിങ് (60 സീറ്റുകൾ) ബി.എസ്.സീ എം.എൽ.ടി (28 സീറ്റുകൾ) എം.എസ്.സീ നഴ്സിങ് എം.ഫാം (10 സീറ്റുകൾ) എം.ഫിൽ (ക്ലിനിക്കൽ എപിഡെമിയോളജി) എം.എസ്.സീ (മെഡിക്കൽ ഫിസിക്സ്) നേട്ടങ്ങൾ കേരള യൂണിവേഴ്സിറ്റി ഹെൽത്തു സയൻസ്  കലോത്സവം ചാമ്പ്യന്മാരായി ഹാട്രിക്ക് തിളക്കത്തോടെ  MBBS സ്റ്റുഡന്റസ് ആയ അനുഷ്ക രുദ്ര വർമ്മ.
എ.വി യുടെ നേതൃത്വത്തിലുള്ള കോളേജ് ടീം ചാമ്പ്യൻസ് ആയി
ലോകമൊട്ടാകെ മാതൃകരള മോഡലിനു ചുക്കാൻ പിടിച്ചത് തിരുവനന്തപുരം മെഡിക്കൽ കോളേജാണ്.
വികസിത രാജ്യങ്ങൾക്ക് തുല്യമായി കേരളത്തിന്റെ ആരോഗ്യ രംഗത്തെ ഉയർത്തിയത് ഇവിടെ തുടക്കം കുറിച്ച ആതുരശുശ്രൂഷാസേവനമാണ്.
ഈ നേട്ടങ്ങൾ കണക്കിലെടുത്താണ് ഇതിനെ ദേശീയ ഇൻസ്റ്റിറ്റ്യൂട്ടായി ഉയർത്താൻ തീരുമാനിച്ചത്.
ഇൻഡ്യ ടുഡേ ഗ്രൂപ്പ് നടത്തിയ സർവേയിൽ ഇൻഡ്യയിലെ ആദ്യ 25 മെഡിക്കൽ കോളേജുകളുടെ പട്ടികയിൽ 21-ആം സ്ഥാനമാണു തിരുവനന്തപുരത്തിനു നൽകിയത്.
ഡോ. എൻ. സതിയുടെ നേതൃത്വത്തിൽ രൂപപ്പെടുത്തിയ എസ്.എ.ടി മിക്സ് കുട്ടികളിലെ പോഷകാഹാരക്കുറവിനു രാജ്യമാകെ അംഗീകരിച്ച ചെലവുകുറഞ്ഞ മാർഗ്ഗമാണു.
സി.ഡി.സി രൂപം നൽകിയ തിരുവനന്തപുരം ഡെവലപ്മെന്റ് ചാർട്ട് കുട്ടികളുടെ മാനസിക-ശാരീരിക വികസനം അളക്കാനുള്ള ഒരു ചാർട്ടാണു.
ദേശീയ നോളേജ് നെറ്റ്വ്വർക്കിൽ ഉൾപ്പെടുത്തിയിട്ടുള്ള 15 വിദ്യാഭ്യാസ സ്ഥാപനങ്ങളിൽ ഒന്നാണു തിരുവനന്തപുരം മെഡിക്കൽ കോളേജ്.
Government Medical College, Trivandrum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരളത്തിൽ നിന്നുള്ള ലോക്‌സഭാംഗങ്ങൾ
കേരളത്തിൽനിന്നും ലോക്‌സഭയിലേക്ക് തിരഞ്ഞെടുക്കപ്പെട്ടവരുടെ പട്ടികയാണിത്.
കേരളത്തിൽനിന്നുമുള്ള ലോക്‌സഭാംഗങ്ങൾ - 17 ആം ലോക്‌സഭ നമ്പർ മണ്ഡലം തിരഞ്ഞെടുക്കപ്പെട്ട എം.പി രാഷ്ട്രീയപാർട്ടി 1 കാസർഗോഡ് രാജ്‌മോഹൻ ഉണ്ണിത്താൻ കോൺഗ്രസ് (ഐ.) , യു.ഡി.എഫ്. 2 കണ്ണൂർ കെ. സുധാകരൻ കോൺഗ്രസ് , യു.ഡി.എഫ്. 3 വടകര കെ. മുരളീധരൻ കോൺഗ്രസ് , യു.ഡി.എഫ്. 4 വയനാട് രാഹുൽ ഗാന്ധി കോൺഗ്രസ് , യു.ഡി.എഫ്. 5 കോഴിക്കോട് എം.കെ .
രാഘവൻ കോൺഗ്രസ് , യു.ഡി.എഫ്. 6 മലപ്പുറം എം.പി. അബ്ദുസമദ് സമദാനി (2021 മുതൽ തുടരുന്നു.)
** പി.കെ. കുഞ്ഞാലിക്കുട്ടി ( 2021ൽ രാജിവെച്ചു. ) ഇന്ത്യൻ യൂണിയൻ മുസ്ലിം ലീഗ് , യു.ഡി.എഫ്. 7 പൊന്നാനി ഇ.
ടി.മുഹമ്മദ് ബഷീർ ഇന്ത്യൻ യൂണിയൻ മുസ്ലിം ലീഗ് , യു.ഡി.എഫ്. 8 പാലക്കാട് വി.കെ. ശ്രീകണ്ഠൻ കോൺഗ്രസ് (ഐ.) , യു.ഡി.എഫ്. 9 ആലത്തുർ രമ്യ ഹരിദാസ് കോൺഗ്രസ് (ഐ.) , യു.ഡി.എഫ്. 10 തൃശ്ശൂർ ടി.എൻ. പ്രതാപൻ കോൺഗ്രസ് , യു.ഡി.എഫ്. 11 ചാലക്കുടി ബെന്നി ബെഹനാൻ കോൺഗ്രസ് , യു.ഡി.എഫ്. 12 എറണാകുളം ഹൈബി ഈഡൻ കോൺഗ്രസ് , യു.ഡി.എഫ്. 13 ഇടുക്കി ഡീൻ കുര്യാക്കോസ് കോൺഗ്രസ് , യു.ഡി.എഫ്. 14 കോട്ടയം തോമസ് ചാഴിക്കാടൻ കേരള കോൺഗ്രസ് (എം.) , യു.ഡി.എഫ്. 15 ആലപ്പുഴ എ.എം. ആരിഫ് സി.പി.ഐ.എം. , എൽ.ഡി.എഫ്. 16 മാവേലിക്കര കൊടിക്കുന്നിൽ സുരേഷ് കോൺഗ്രസ് , യു.ഡി.എഫ്. 17 പത്തനംതിട്ട ആന്റ്റോ ആന്റ്റണി കോൺഗ്രസ് , യു.ഡി.എഫ്. 18 കൊല്ലം എൻ.കെ. പ്രേമചന്ദ്രൻ ആർ.എസ്.പി. , യു.ഡി.എഫ്. 19 ആറ്റിങ്ങൽ അടൂർ പ്രകാശ് കോൺഗ്രസ് (ഐ.) , യു.ഡി.എഫ്. 20 തിരുവനന്തപുരം ശശി തരൂർ കോൺഗ്രസ് , യു.ഡി.എഫ്. കേരളത്തിൽനിന്നുമുള്ള ലോക്‌സഭാംഗങ്ങൾ - 15ആം ലോക്‌സഭ നമ്പർ മണ്ഡലം തിരഞ്ഞെടുക്കപ്പെട്ട എം.പി രാഷ്ട്രീയപാർട്ടി 1 കാസർഗോഡ് പി.കരുണാകരൻ സി.പി.ഐ(എം) 2 കണ്ണൂർ കെ. സുധാകരൻ കോൺഗ്രസ് 3 വടകര മുല്ലപ്പിള്ളി രാമചന്ദ്രൻ കോൺഗ്രസ് 4 വയനാട് എം.ഐ.ഷാനവാസ് കോൺഗ്രസ് 5 കോഴിക്കോട് എം.കെ .
രാഘവൻ കോൺഗ്രസ് 6 മലപ്പുറം ഇ.
ടി.മുഹമ്മദ് ബഷീർ ഇന്ത്യൻ യൂണിയൻ മുസ്ലിം ലീഗ് 8 പാലക്കാട് എം.ബി.രാജേഷ് സി.പി.ഐ(എം) 9 ആലത്തുർ പി.കെ.ബിജു സി.പി.ഐ(എം) 10 തൃശ്ശൂർ പി.സി.ചാക്കോ കോൺഗ്രസ് 11 ചാലക്കുടി കെ.പി.ധനപാലൻ കോൺഗ്രസ് 12 എറണാകുളം കെ.വി.തോമസ് കോൺഗ്രസ് 13 ഇടുക്കി പി.ടി.തോമസ് കോൺഗ്രസ് 14 കോട്ടയം ജോസ് കെ. മാണി (Karingozheckal) കേരള കോൺഗ്രസ് (എം.) 15 ആലപ്പുഴ കെ.സി.വേണുഗോപാൽ കോൺഗ്രസ് 16 മാവേലിക്കര കൊടിക്കുന്നിൽ സുരേഷ് കോൺഗ്രസ് 17 പത്തനംതിട്ട ആന്റ്റോ ആന്റ്റണി കോൺഗ്രസ് 18 കൊല്ലം എൻ.പീതാമ്പരകുറുപ്പ് കോൺഗ്രസ് 19 ആറ്റിങ്ങൽ എ. സമ്പത്ത് സി.പി.ഐ(എം) 20 തിരുവനന്തപുരം ശശി തരൂർ കോൺഗ്രസ് കേരളത്തിൽനിന്നുമുള്ള ലോക്‌സഭാംഗങ്ങൾ - 14ആം ലോക്‌സഭ
മണ്ഡലം എം.പി പാർട്ടി കാസർഗോഡ് പി. കരുണാകരൻ സി.പി.ഐ(എം) കണ്ണൂർ എ.പി. അബ്‌ദുള്ളക്കുട്ടി സി.പി.ഐ(എം) വടകര പി. സതീദേവി സി.പി.ഐ(എം) കോഴിക്കോട് എം.പി. വീരേന്ദ്രകുമാർ ജനതാദൾ (എസ്) മഞ്ചേരി ടി.കെ. ഹംസ സി.പി.ഐ(എം) പൊന്നാനി ഇ.